— Пачну з таго, што па адукацыі я эканаміст-менаджар, закончыў Брэсцкі дзяржаўны ўніверсітэт імя А. С. Пушкіна. Працаваў у свой час дырэктарам ліцэя ў Лунінцы, узначальваў, як ведаеце, і ўчастак аўтапарка ў Ганцавічах. Справа ў тым, што кіраўнік прадпрыемства ці арганізацыі, у першую чаргу, адміністратар, які павінен арганізаваць эфектыўную работу. А складаючыя поспеху ўсюды адны і тыя ж. На маю думку, гэта якасць, ахова працы — ад дысцыпліны да стварэння належных яе ўмоў і эканамічны паказчык. У бюджэтнай сферы — рацыянальнае выкарыстанне сродкаў, на вытворчасці — яе рэнтабельнасць. Як бачыце, усё гэта актуальна і для КПД. Над якасцю прадукцыі працуем штодня, работа па стварэнні належных умоў працы вядзецца — адкрыццё той жа сталовай — таму прыклад, а рэнтабельнасць будзе залежыць ад правільнасці прымаемых рашэнняў як па цэнавай палітыцы так і ад арганізацыі вытворчасці і рацыянальнага выкарыстання ўсіх рэсурсаў.